আত্ম-বিবাচন
সেলফ সেন্সরশিপ, আত্ম-বিবাচন, আত্ম-নিরোধ হল নিজস্ব বক্তব্যকে নিয়ন্ত্রণ বা শ্রেণীবদ্ধ করার কাজ। এটি অন্যদের অনুভূতি বা পছন্দের (বাস্তব বা প্রত্যাশিত) কারণে এবং কোনো নির্দিষ্ট পক্ষ বা কর্তৃপক্ষের প্রতিষ্ঠান থেকে সরাসরি চাপ ছাড়াই করা হয়। আত্ম-নিরোধ প্রায়ই চলচ্চিত্র প্রযোজক, চলচ্চিত্র পরিচালক, প্রকাশক, সংবাদ উপস্থাপক, সাংবাদিক, সঙ্গীতশিল্পী এবং অন্যান্য ধরনের লেখক যেমন সোশ্যাল মিডিয়া ব্যবহারকারী ব্যক্তিদের দ্বারা অনুশীলন করা হয়। জাতিসংঘের সাধারণ মানবাধিকার ঘোষণার ১৯ নম্বর অনুচ্ছেদ সকল ধরনের সেন্সরশিপ থেকে মত প্রকাশের স্বাধীনতা নিশ্চিত করে। ১৯ নম্বর অনুচ্ছেদ স্পষ্টভাবে উল্লেখ করে যে "প্রত্যেকেরই মতামত ও মত প্রকাশের স্বাধীনতার অধিকার রয়েছে; এই অধিকারটিতে হস্তক্ষেপ ছাড়াই মতামত ধারণ করার স্বাধীনতা এবং যেকোনো মিডিয়া এবং সীমান্ত ছাড়াই তথ্য এবং ধারণা খোঁজার, গ্রহণ করার এবং প্রচার করার স্বাধীনতা অন্তর্ভুক্ত।" আত্ম-নিরোধের অনুশীলন, সেন্সরশিপের মতো, একটি দীর্ঘ ইতিহাস রয়েছে। আত্ম-বিবাচন বলতে এমন এক ধরনের চিন্তা প্রক্রিয়াকে বোঝায় যার কারণে সাংবাদিকেরা তাদের ব্যবস্থাপক বা কর্মে নিয়োগদাতাদের গৃহীত ও প্রচারিত রাজনৈতিক দৃষ্টিভঙ্গি ও মূল্যবোধকে সম্মান দেখিয়ে সাংবাদিকতার চর্চা করার সময় কিছু বিশেষ দৃষ্টিকোণ হয় এড়িয়ে যান বা সে সম্পর্কে আলোচনা ন্যূনতম রাখেন। ফলে প্রচারিত সংবাদে কিছু কিছু সামাজিক দলের, বিশেষ করে আমূল সংস্কারবাদী রাজনৈতিক আন্দোলনকর্মীদের অভিজ্ঞতা ও দৃষ্টিভঙ্গির প্রান্তিকীকরণ ঘটে বা সেগুলি অজ্ঞাত থেকে যায়। ফলে পাঠক-দর্শক-শ্রোতা কী পড়তে, দেখত বা শুনতে চায়, তার বদলে সংবাদ প্রকাশনা প্রতিষ্ঠানের উচ্চপদস্থদের মধ্যে বিরাজমান মূলধারার দৃষ্টিভঙ্গিকেই অগ্রাধিকার দেওয়া হয়। আত্ম-বিবাচন ক্ষতিকর কারণ সাংবাদিককে যখন চাকরির নিরাপত্তা রক্ষা করতে হয় ও কর্মজীবনে অগ্রসর হতে হয়, তাহলে তাকে কিছু বিশেষ রাজনৈতিক প্রসঙ্গ এড়িয়ে চলতে হয় কিংবা কেবলমাত্র সেইসব বিষয়ে লিখতে হয়, যেগুলি তার প্রতিষ্ঠানের মূল্যবোধের সাথে মেলে। আত্ম-বিবাচন এভাবে একটি স্বার্থপর প্রবৃত্তিতে পরিণত হতে পারে এবং ন্যায়সঙ্গত বস্তুনিষ্ঠ রচনার পরিবর্তে পক্ষপাতদুষ্ট অগভীর রচনার জন্ম দিতে পারে। কিছু কিছু দেশে শক্তিশালী মানহানি বিষয়ক আইন থাকলে সাংবাদিকেরা কিছু কিছু বিষয় এড়িয়ে যেতে পারেন। যেসব দেশে দমন-নিপীড়নমূলক সরকার সংবাদ প্রকাশনা মাধ্যমের স্বাধীনতায় হস্তক্ষেপ করে, সেখানে সাংবাদিকেরা স্বভাবতই রাষ্ট্রীয় শাস্তি এড়ানোর জন্য আত্ম-বিবাচন করে থাকেন এবং সরকারি বিবাচকদের কাজ সহজ করে দেন। মানবাধিকার সনদের ঘোষাণাপত্রের ১৯ অনুচ্ছেদে সকল ধরনের বিবাচন থেকে বাকস্বাধীনতা নিশ্চিত করার কথা বলা হয়েছে। সেটিতে সুস্পষ্টভাবে বলা হয়েছে যে "প্রত্যেকের মত প্রকাশের স্বাধীনতার অধিকার আছে, যার মধ্যে কোনও ধরনের প্রতিবন্ধকতা ছাড়া মত গঠনের অধিকার এবং যেকোনও ধরনের যোগাযোগ মাধ্যম থেকে রাষ্ট্রীয় সীমানা নির্বিশেষে তথ্য অনুসন্ধান, গ্রহণ ও ভাগাভাগি করার অধিকার অন্তর্ভুক্ত।" আত্ম-বিবাচনের ইতিহাস বিবাচনের ইতিহাসের মতোই দীর্ঘ।